Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 262

1. A szakma — mester szintű — gyakorlása során előforduló legfontosabb feladatok (feladatcsoportok) Marketing tevékenységet végez: — piacot keres, — kidolgozza a vállalkozás üzletpolitikáját, — kialakítja vállalkozása arculatát, — termékismertetőket készít, — kiállításokon vesz részt, — bemutató darabokat készít, — árajánlatokat készít, — szerződéseket köt. Megtervezi a terméket: — előterveket készít, — vázlatot készít a termékekről. Logisztikai tevékenységet végez: — gazdálkodási tervet készít, — felkutatja a lehetséges beszállítókat, — szállítói árajánlatokat kér, — minősíti a beszállítóit, — gazdálkodik a készletekkel, — szervezi a ki- és beszállításokat. Gyártási dokumentációt készít: — műszaki leírást készít, — műszaki dokumentációt készít, — készméret jegyzéket készít, — szabászméret jegyzéket készít, — gyártástechnológiai leírást készít, — művelettervet, időnormát készít, — anyagnormát készít, — meghatározza a gyártásközi minőségellenőrzési pontokat (mérősablon), — meghatározza az ellenőrzési pontokhoz tartozó minőségi követelményeket, — kapacitás leterheltséget vizsgál, — csomagolási utasítást készít, — használati, kezelési utasítást készít, — szerelési útmutatót készít. Irányítja a gyártás fő- és mellékfolyamatait (gyártásszervezés): — dönt a gyártási rendszerről, — felméri a szükséges eszköz-, szerszámigényt, 2001/117. szám — meghatározza a gyártáshoz szükséges szakképzett létszámot, — megszervezi a belső anyagmozgatást, — kiadja a gyártási utasításokat, — dönt a minőségileg nem megfelelő termékek sorsáról. Irányítja a karbantartást és felújítást: — elkészíti a karbantartási ütemtervet, — gondoskodik a tartalék alkatrészekről, — irányítja a hibaelhárítást, — dönt a felújításról és a selejtezésről, — dokumentálja a karbantartásokat, — felügyeli a szerszámok élezését. Minőségellenőrzést végez: — felügyeli a minőség-ellenőrzési tevékenységet, — ellenőrzi a darabszámot, — ellenőrzi a csomagolást, — ellenőrzi a rakodást, — gondoskodik a minőség-ellenőrzési mérőeszközökről, — ellenőrzi az előírt technológiák betartását, — megkeresi a hiba „forrását”, eredetét, — intézkedik a hiba kijavításáról, — betartja az előírt vizsgálati módszereket, — meghatározza a termék minőségi osztályát, — gondoskodik a minőségtanúsítási bizonylatok elkészítéséről. Készterméket raktároz: — ellenőrzi a csomagolási utasítások betartását, — irányítja a szakosított tárolást, — ellenőrzi a tárolási körülményeket, — gondoskodik a minőségmegőrző tárolásról, — egységrakatot készít, — bevételi és kiadási rendszert működtet. Betartja a biztonsági jogszabályokat: — elvégezteti a biztonságtechnikai méréseket, — ellenőrzi az egyéni védőeszközök használatát, — gondoskodik a tűzvédelmi, egészségvédelmi, biztonságtechnikai oktatások megtartásáról, — gondoskodik a környezetvédelmi szabályok betartásáról, betartatásáról, — gondoskodik a vagyonvédelemről, — közreműködik a szabályzatok elkészítésében, — gondoskodik a szabályzatok betartásáról. Oktatásban vesz részt: — bemutatja az új technológiákat, — szakmai továbbképzésen vesz részt, — részt vesz az utánpótlás oktatásában.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes